ΔΕΛΤΙΟ ΤΥΠΟΥ

**ΔΙΟΡΓΑΝΩΣΗ ΣΥΝΕΔΡΙΟΥ ΤΗΣ UNESCO ΣΤΗΝ ΚΥΠΡΟ**

**ΜΕ ΘΕΜΑ ΤΗ**

***ΔΗΜΙΟΥΡΓΙΑ ΜΕΣΟΓΕΙΑΚΟΥ ΣΥΣΤΗΜΑΤΟΣ ΠΡΟΕΙΔΟΠΟΙΗΣΗΣ ΚΑΙ ΠΡΟΣΤΑΣΙΑΣ ΑΠΟ ΤΣΟΥΝΑΜΙ***

***11th NEAMTWS MEETING*, Λευκωσία, 12-14 Νοεμβρίου, 2014**

Το Ωκεανογραφικό Κέντρο του Πανεπιστημίου Κύπρου είναι ο τοπικός οργανωτής του 11ου Συνεδρίου της Διακυβερνητικής Ωκεανογραφικής Επιτροπής (Intergovernmental Oceanographic Commission – IOC) της UNESCO για την ανάπτυξη ενός συστήματος έγκαιρης προειδοποίησης για κύματα τσουνάμι στον ΒΑ. Ατλαντικό και τη Μεσόγειο (Tsunami Early Warning and Mitigation System in the North-Εastern Atlantic, the Mediterranean and Connected Seas-NEAMTWS). H λεγόμενη Διακυβερνητική Συντονιστική Ομάδα για την ανάπτυξη του πιο πάνω συστήματος (ICG/NEAMTWS) σχηματίστηκε το 2004 μετά το τραγικό τσουνάμι της 26ης Δεκεμβρίου 2004 όπου χάθηκαν περισσότερες από 250,000 ζωές στην περιοχή του Ινδικού Ωκεανού.

Το 11 Συνέδριο NEAMTWS της UNESCO θα πραγματοποιηθεί στις 12-14 Νοεμβρίου 2014, στο Πανεπιστήμιο Κύπρου, στην αίθουσα Διαλέξεων Αναστάσιος Γ. Λεβέντης Β108. Σε αυτό αναμένεται να συμμετάσχουν 60-80 επιστήμονες και εκπρόσωποι μεσογειακών και ευρωπαϊκών χωρών. Περισσότερες πληροφορίες υπάρχουν στο σύνδεσμο <http://www.ucy.ac.cy/oceanography/el>

|  |  |
| --- | --- |
| C:\Users\mas388\Desktop\Συνέδριο Νοεμβρίου\Logo Unesco.jpg | C:\Users\mas388\Desktop\Συνέδριο Νοεμβρίου\CTO (2).jpg C:\Users\mas388\Desktop\Συνέδριο Νοεμβρίου\CyprusConventionBureau (2).jpg |



